text: Rudeknusnings-indbrud i biler rammer Vojens
  13 december 2017 kl. 06.13
  Natten til onsdag er der knust ruder og begået indbrud i en række parkerede biler i området omkring Rådhuscentret i Vojens.
  Der venter flere bilister en kedelig overraskelse, når de onsdag morgen kommer til deres parkerede biler i området omkring Rådhuscentret i Vojens.
  I nattens løb har en række biler fået knust en rude, og der er begået indbrud i bilerne. Rudeknusningerne blev opdaget en af kvindelig nattevagt ved 05.30-tiden, da hun skulle hjem.
  Mads Leervad Dammark, ​vagtchef, Syd- og Sønderjyllands Politi: "Vi har endnu ikke et endeligt tal på, hvor mange biler, som det er gået ud over.<br /> "
  - Vi har endnu ikke et endeligt tal på, hvor mange biler, som det er gået ud over, siger vagtchef Mads Leervad Dammark, Syd- og Sønderjyllands Politi, onsdag morgen til TV SYD.
  Indbruddene er sket fra klokken 01 og frem, mener politiet.
  En bølge af rudeknusning-indbrud har i begyndelsen af december ramt parkerede biler på samkørselpladser langs motorvej E45 fra Vejle i nord til Christiansfeld i syd. Her skete den seneste serie af indbrud i weekenden. Karakteristisk for disse indbrud er, at gerningsmændene er gået meget hårdhændede til værks og har smadret næsten alle ruder i bilerne, før de tømte dem for værdier. 
  - I Vojens i nat var der kun knust en enkelt rude i de ramte biler, oplyser vagtchef Mads Leervad Dammark.
  Politiet hører meget gerne fra vidner, der har hørt eller set noget i Vojens i nat.
  
  